hu hu es es id hu pt hu sk en en en hu sl hu en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en hu hu hu hu en hu hu en hu hu en hu hu hu hu en hu en es es tr ru es ru en hu hu hu hu hu hu hu hu hu en
Rendkívül fontos, hogy a munka megkezdése előtt ellenőrizzük az aljzat nedvességét, egyenletességét és erősségét, elkerülve ezzel számos problémát, vitát.
Bárhogyan is fektetjük le a parkettát, minden esetben szükség van körben egy kb. 2cm-es dilatációs hézagra, melyet aztán a szegélyléccel le tudunk takarni.
A parketták fektetésére alapvetően négy lehetőség van:
A szalagparketták tipikus fektetési módja. A párazárt aljzatra egy alátét lemez kerül, hogy tompítsa a kopogó lépéshangot, illetve egy rugalmasabb felületet biztosítson, miközben valamelyest hőszigetel is. Ez lehet egy néhány mm-es habszivacs, vagy egy gumiőrleményből készült alátétlemez. Gyors, egyszerű, házilagosan is megfelelő minőségben kivitelezhető praktikus módszer. Ahol, nincs pl. bútorzattal eléggé leterhelve a felület, ott a lépéskomfortja hagy némi kívánni valót maga után, mivel megmozdulhat, illetve kissé kong. Az enyhe elmozdulás folyamatosan hajlítja, feszíti, terheli a klikk-kötést, így gyorsabb elöregedéshez vezet, mint leragasztva, viszont bármikor egyszerűen visszabontható és könnyedén cserélhető.
A parketta ragasztók igen-igen széles skálája áll rendelkezésre a kereskedelemben. A készparketták esetében a vizes bázisú (diszperziós) ragasztók alkalmazása nem ajánlott, hiszen a víztartalmuk miatt dagadást és akár a fektetést követő néhány napon belüli felpúposodást okozhatnak.
A kétkomponensű poliuretán és az oldószeres ragasztók többségénél nem áll fenn a veszélye annak, hogy a leragasztott fa átnedvesedjen, feldagadjon. Így a gyárilag felületkezelt termékekre is biztonsággal alkalmazhatók. A csomagoláson mindig feltűnteti a gyártó a termék összetevőit és a szükséges technológiai és hulladékkezelési tudnivalókat.
Az egykomponensű poliuretán (1K PU) ragasztók, nem tartalmaznak sem vizet, sem pedig oldószert. A korábbi ragasztóknak igen sok előnyeit egyesítik magukban az alábbiak szerint:
rendkívül rugalmas (mindig lágy, gumiszerű marad)
lépéshang csillapító hatása igen jelentős
valamennyi parkettához, padlóhoz használható
padlófűtésen is alkalmazható (adalék nélkül)
sávos alkalmazása a csekély ragasztóigény miatt rendkívül gazdaságos
a már megkötött anyagot tartalmazó hulladék háztartási hulladékként kezelhető
A gumiszerűvé megkötő ragasztó, engedi egy kissé mozogni a fát, miközben rendkívül erősen rögzíti is azt. A vertikálisan ébredő szakító erőket, melyeket a fa felpöndörödési szándéka okoz, elosztja, tompítja, nem adja át mereven az aljzat egy-egy kis felületére, kiegyenlíti a feszültségeket. Így lényegesen kisebb az esély arra, hogy felszakadjon akár a ragasztás, akár az aljzatkiegyenlítő, vagy leváljon az esztrich felső rétege. Hangcsillapító hatása szintén a gumiszerűsége által lényegesen jobb, mint a megkeményedő ragasztóknak. Tesztszobában mért kopogó hangok visszaverődése a hagyományos úsztatott rendszerhez képest -19dB! Alkalmazásával a padlóburkolat alakja finoman változik a lépések hatására, csillapítja a terhelést, ezzel jótékony hatással van az ízületekre és az izomzatra is.
A parketták ragasztása történhet teljes felületen, vagy sávos eljárással.
A rugalmas, 1K PU-ragasztók teremtették meg a lehetőségét ennek az igen előnyös és ugyanakkor nagyon gazdaságos ragasztási módnak. Olyan parketták esetében alkalmazható, ahol elegendő vastagságúak a csapok. A 14mm vastag szalagparketták már fektethetők ezzel a ragasztási technológiával. Esetükben a ragasztósávokat elegendő 20cm-enként felhordani, de a bütüs oldali csatlakozásoknál 5cm-nél ne legyen messzebb a ragasztósáv! Ez a technológia ideális a tömör, csap-hornyos parketták és svédpadlók esetében is, mivel elég erősen rögzít, de jobban engedi a fát mozogni, mint a teljes felületen történő ragasztás és így még kisebb az esély arra, hogy felszakítsa az aljzat felső rétegét. Általában 15cm-enként célszerű a sávokat kihúzni, de szükséges, hogy minden egyes parketta elem legalább 3 sávon feküdjön. A SikaBond® ragasztók csomagolása tartalmaz kinyomó pisztolyvéget, amellyel a bemetszése révén, egy kb. 8-10mm magas háromszög keresztmetszetű sávot kell felhordani az aljzatra és a parkettát belenyomni, vagy beleütni úgy, hogy kb. 1mm-nyi vastagságban terüljön szét a ragasztó.
A gumiőrleményből készült Sika® AcouBond alátét 3mm vastag, 1m széles, sávonként perforált alátéttel a tartósan rugalmas SikaBond® ragasztó már említett magas lépéskomfortját, még hatékonyabbá tehetjük. A gyakorlatban szükség lehet erre a hanggátlás okán pl. egy panellakásban, vagy mondjuk egy fitness szobában, ahol a sportolás miatt a padló rugalmas mivolta is igen fontos követelmény. Ilyenkor a ragasztót csak az egymástól 10cm-re lévő perforált résekbe nyomjuk a fentiekkel megegyezően.
A sávos ragasztás mindkét esetében 1-2mm-nyi aljzat egyenetlenséget többlet ragasztó felhasználás nélkül, könnyedén és gazdaságosan kiegyenlíthetünk, alkalmasint megspórolva ezzel az aljzatkiegyenlítés munkáját, s költségét is.
A sávos ragasztás, akár a Sika® AcouBond alátétlemez alkalmazásával, akár nélküle is, a teljes felületen történő ragasztással megegyezően, minden aljzaton alkalmazható. Padlófűtés esetén nem ajánlott a sávos ragasztási mód, mert a ragasztósávok közötti széles légrések, illetve az alátétlemez csökkentik a padlófűtés hatékonyságát.
Teljes felületen történő ragasztás
Az összes parketta esetében alkalmazható rögzítési módszer, de a szalagparketták, svédpadlók és a hosszabb hagyományos csap-hornyos parketták esetében csak padlófűtés esetén szükséges, mivel így lényegesen kedvezőbb a hőátadás, mint sávosan ragasztva, vagy úsztatva.
Hazánkban parketta és svédpadló fektetésére ma aránylag ritkán használatos módszer, viszont a fenyő hajópadlózás legismertebb és legelterjedtebb megoldása. Történhet párnafákra, vakpadlózatra, OSB-lapra, vagy egyéb szögkötésre alkalmas fogadó szintre, napjainkban már többnyire sűrített levegős szögbelövéssel. A több méter hosszú padlók enyhe ferdesége a lerakáskor hatásosan korrigálható és aránylag rugalmas felületet eredményez, sőt a fa szükségszerű mozgását is lehetővé teszi. Idővel azonban túlzottan is meglazulhat a szögkötés és ez a padló recsegéséhez, „nyiszorgásához” vezethet.
Szegezés és a sávos ragasztás kombinációja
A szegezéskor a padló alá (pl. a párnafákra) 1K PU SikaBond® ragasztó sávokat is felhordva, halkabb, rugalmasabb és tartósabb lesz a padló, illetve meggátolhatjuk a padlózat későbbi recsegését, miközben a szegezés lehetővé teszi akár a 4-5m hosszúságú fenyő hajópadlók enyhe ívességének a kiküszöbölését is, azaz négyzetmétereként néhány száz forintos anyagköltséggel egyesíthetjük a sávos ragasztás és a szegezés előnyeit.
A vonalkód korszak vége
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.